**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 14.05.2023 ora 08.00 – 15.05.2023, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 15.05.2023, ora 08.00**

**RÂURI:**

**Debitele au fost în general staționare,** exceptând râurile din bazinele hidrografice: Tur, Iza, Vișeu, Someș, Târnave, bazinul superior al Mureșului, cursul Siretului și afluenții săi de dreapta și cursul superior al Prutului unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mici (sub 30% din normalele lunare) pe Tazlău, râurile din bazinele Bârlad și Jijia, pe unii afluenți ai Jiului, ai bazinului superior și mijlociu al Timișului, ai bazinului superior al Argeșului, ai bazinelor inferioare ale Oltului și Bistriței (afluent al Siretului).

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general staționare,** exceptând râurile din bazinele hidrografice Vișeu, Someșul Mare, Suceava, Moldova, Bistrița, Trotuș, Putna, Rm. Sărat, Buzău, cursul Siretului și bazinele superioare ale Mureșului și Oltului unde vor fi în scădere.

Sunt posibile creșteri de debite și niveluri pe unele râuri mici din zonele de deal și munte din nord – vestul, vestul și sud – vestul țării, datorită averselor, prognozate și propagării.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNARE:**

**Debitul la intrarea în țară** (secțiunea Baziaș) în intervalul 14.05 – 15.05.2023 **a** **fost în creștere, având valoarea de** **6500 m3/s,** sub media multianuală a lunii **mai (7250 m3/s).**

În aval de Porţile de Fier debitele au fost în creștere pe sectorul Gruia – Giurgiu și în scădere pe sectorul Oltenița – Tulcea.

**Debitul la intrarea în țară (secțiunea Baziaș) va fi în creştere (6700 m3/s).**

În aval de Porțile de Fier debitele vor fi în creștere pe sectorul Gruia – Oltenița și în scădere pe sectorul Călărași – Tulcea.

**2.** **Situaţia meteorologică în intervalul 14.05.2023, ora 08.00 – 15.05.2023, ora 08.00**

**În ţara:** În nordul, estul, sud-estul și local în centrul țării vremea a continuat să se încălzească, astfel valorile termice diurne s-au apropiat de mediile multianuale ale acestei perioade, însă în celelalte zone a fost în continuare mai rece decât în mod obișnuit. Nebulozitatea a fost în general persistentă în vestul și sud-vestul teritoriului, iar în rest cerul a fost variabil, cu înnorări temporare mai ales seara și noaptea. A plouat slab în Banat, Crișana, Maramureș, cea mai mare parte a Olteniei și izolat în Transilvania. Vântul a prezentat intensificări susținute în zona înaltă a Carpaților Meridionali, unde rafalele au depășit 80...90 km/h, în sudul Banatului în general cu viteze de 65...75 km/h, iar pe arii mai restrânse și în Crișana, sudul Transilvaniei, Oltenia, vestul Munteniei și nordul Moldovei. S-a menținut strat de zăpadă local în zona montană foarte înaltă și măsura *-în platformele stațiilor meteorologice*- până la 234 cm în Munții Bucegi și 188 cm în Munții Făgăraș, la peste 2000 m. Temperaturile maxime s-au încadrat între 13 grade la Apa Neagră și 24 de grade la Iași, Galați, Tulcea, Gorgova, Cernavodă și București-Filaret, iar la ora 06 se înregistrau valori termice între 5 grade la Miercurea Ciuc și Toplița și 18 grade la Reșița.

*Observație: au fost emise 8 mesaje de atenționare cod galben pentru fenomene meteorologice periculoase imediate.*

**La Bucureşti,** vremea a fost predominant frumoasă și a continuat să se încălzească, astfel valorile termice s-au situat în jurul mediilor multianuale. Cerul a fost variabil cu unele înnorări noaptea. Vântul a suflat slab și moderat. Temperatura maximă a fost de 22 de grade la Afumați, 23 de grade la Băneasa și 24 de grade la Filaret, iar la ora 06 se înregistrau 8 grade la Afumați și Băneasa și 10 grade la Filaret.

**3. Prognoza meteorologică în intervalul 15.05.2023, ora 08.00 – 16.05.2023, ora 08.00**

**În ţara,** valorile de temperatură se vor situa în jurul celor normale pentru mijlocul lunii mai în majoritatea zonelor. În Banat, Crișana, Maramureș și în nord-vestul Olteniei, nebulozitatea va fi în general persistentă, temporar va ploua, iar cantitățile de apă vor depăși pe arii restrânse 20...25 l/mp. În restul țării cerul va fi temporar noros, iar ploi slabe cantitativ se vor semnala local și în restul Olteniei, în Transilvania și numai cu totul izolat în celelalte regiuni. Ploile vor avea mai ales caracter de aversă, iar trecător vor fi posibile și descărcări electrice. Vântul va sufla slab și moderat, cu intensificări în zona montană înaltă, în special în Carpații Meridionali, local cu peste 80...90 km/h, în sudul Banatului, iar pe parcursul zilei temporar și în Moldova, Dobrogea și Bărăgan (cu rafale în general de 45...60 km/h) și pe areale restrânse, cu viteze mai mici, în celelalte zone. Temperaturile maxime se vor încadra în general între 18 și 25 de grade, iar cele minime între 9 și 16 grade, cu valori mai scăzute în depresiunile Carpaților Orientali până spre 5 grade.

Îndeosebi în sud-estul țării, dimineața și noaptea, izolat va fi ceață.

**La Bucureşti,** vremea va continua să se încălzească ușor, astfel că maxima temperaturii aerului va fi de 24...25 de grade, iar minima va fi de 10...12 grade. Cerul va fi temporar noros, iar vântul va sufla slab și moderat.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

***Administrația Națională Apele Române*** revine cu informații despre poluarea accidentală cu ape de mină (culoare cărămizie) a râului Bistrița pe raza orașului Broșteni, localitatea Holda, județul Suceava, pe o lungime de aproximativ 3 km, în data de 13.05.2023, ora 19.30.

În urma efectuării buletinelor de analiză se constată următoarele:

- apele din mină evacuate din galeria Isipoaia sunt puternic impurificate în special cu metale, constatându-se depășiri mari la următori indicatori față de limitele prevăzute în HG 352/2005 după cum urmează:

1. Materii în suspensie: limita 35 mg/l, valoare determinată 38.400 mg/l – depășire de peste o mie de ori;
2. Fier: limita 5 mg/l, valoare determinată 21.285 mg/l– depășire de peste patru mii de ori;
3. Zinc: limita 0,3 mg/l valoare determinată 354 mg/l – depășire de peste o mie o sută de ori;
4. Mangan: limita 1 mg/l valoare determinată 56,73 mg/l – depășire de peste cinzeci și șase de ori;
5. Cupru: limita 0,1 mg/l valoare determinată 252 mg/l – depășire de peste două mii cinci sute de ori;
6. Plumb: limita 0,2 mg/l valoare determinată 6,037 mg/l – depășire de peste trei zeci de ori;

Valorile determinate în apele de mină la confluența cu râul Bistrița sunt aproximativ aceleași cu cele determinate la

gura de evacuare, constatându-se o ușoară scădere a concentrațiiei indicatorilor analizați.

Concentrațiile mari de metale determinate în apele de mină cât și debitul mare al evacuări au condus la poluarea râului Bistrița, calitatea apei râului degradându-se de la clasa a III-a de calitate în amonte la clasa a V-a de calitate în

aval de confluența de apele de mină.

Schimbarea clasei de calitate este determinată de creșterea concentrațiilor indicatorilor fier și cupru 700 m în aval de

Confluența cu apele de mină. Astfel se observă creșteri semnificative la următorii polunați:

* concentrația de fier a crescut de la 0.365 mg/l la 65,25 mg/l, creștere de o sută de ori;
* concentrația de cupru de la 10,31 µg/l la 159,8 µg/l, creștere de cinsprezece ori;
* concentrația de zinc de la sub limita de detecție la 247 µg/l;
* concentrația de plumb de la sub limita de detecție la 2,66 µg/l;

Calitate apei a râului Bistrița se menține în clasa a V-a de calitate și la 1,5 Km în aval de sursa de poluare, clasă dată de indicatorul fier.

La aproximativ 5 Km aval de sursa de poluare calitatea râului Bistrița se îmbunătățește din buletinul de analize

rezultând că acesta are clasa a IV-a de calitate, deoarece concentrațiile de metale analizate au scăzut.

***În concluzie se confirmă poluarea râului Bistrița***.

- 1. Râu Bistrița - gură evacuare platformă Isipoaia:

pH CCOCr Materii în Reziduu filtrabil Fier Mangan Zinc Cupru Plumb

Indice de fenol suspensie la 1050 C

(unitati pH) (mgO2/l) (mg/l) (mg/l) (mg/l) (mg/l) µg/l µg/l µg/l

6,0 929,1 38400 1680 21285 56,73 354000 252000 6037

- 2. Râu Bistrița – capăt canal evacuare amonte 50 m confluență cu râu Bistrița:

pH CCOCr Materii în Reziduu filtrabil Fier Mangan Zinc Cupru Plumb

Indice de fenol suspensie la 1050 C

(unitati pH) (mgO2/l) (mg/l) (mg/l) (mg/l) (mg/l) µg/l µg/l µg/l

6,0 826,2 34100 970 19337 51,17 234000 186100 4743

- 3. Râu Bistrița – amonte confluență canal evacuare cu râul Bistrița amonte aprozimativ 300 m:

pH Oxigen dizolvat CCOCr Materii în Fier Mangan Zinc Cupru Plumb

Indice de fenol suspensie

(unitati pH) (mgO2/l) (mgO2/l) (mg/l) (mg/l) (mg/l) (mg/l) µg/l µg/l

7,7 11,0 <LOQ 27 0,635 0,146 <LOQ 10,31 <LOQ

- 4. Râu Bistița - apă de suprafață râul Bistrița 700 m aval de confluență cu apele de mină:

pH Oxigen dizolvat CCOCr Materii în Fier Mangan Zinc Cupru Plumb

Indice de fenol suspensie

(unitati pH) (mgO2/l) (mgO2/l) (mg/l) (mg/l) (mg/l) (mg/l) µg/l µg/l

7,3 10,9 <LOQ 178 65,25 0,158 247 159,8 2,666

- 5. Râu Bistrița – apă de suprafață răul Bistrița aval 1,5 Km de confluență cu apele de mină:

pH Oxigen dizolvat CCOCr Materii în Fier Mangan Zinc Cupru Plumb

Indice de fenol suspensie

(unitati pH) (mgO2/l) (mgO2/l) (mg/l) (mg/l) (mg/l) (mg/l) µg/l µg/l

7,9 11,0 <LOQ 49 8,232 0,159 68 52,09 <LOQ

- 6. Râu Bistrița – apă de suprafață râul Bistrița aval 5 Km de confluență cu apele de mină (limita cu județul Neamț):

pH Oxigen dizolvat CCOCr Materii în Fier Mangan Zinc Cupru Plumb

Indice de fenol suspensie

(unitati pH) (mgO2/l) (mgO2/l) (mg/l) (mg/l) (mg/l) (mg/l) µg/l µg/l

7,9 11,0 <LOQ 36 1,566 0,136 <LOQ 13,47 1,579

In cursul zilei de azi, 14.05.2023 ora 10.00, a avut loc sedinta C.J.S.U. Neamt la care s-au stabilit urmatoarele masuri pentru gestionarea situatiei de urgenta determinate de poluarea raului Bistrita:

1. Prelevarea periodica de probe si analizarea acestora in laborator pentru a determina amploarea poluarii si limitele pana la care poate genera efecte. SGA Neamt va pune la dispozitia APM Neamt probe de apa pentru efectuarea analizelor din punct de vedere al radioactivitatii.

2. Pe baza rezultatelor furnizate de SGA Neamt, in contextul pct. 1, populatia va fi informata asupra efectelor asupra oamenilor si animalelor.

3. Mentinerea legaturii cu institutiile similare din judetul Suceava pentru a cunoaste dimensiunile poluarii.

4. Pentru a limita efectele poluarii asupra oamenilor si animalelor la nivelul unitatilor administrativ teritoriale vor fi dispuse urmatoarele masuri:

a. instituirea permanentei la nivelul unitatilor administrativ teritoriale;

b. restrictionarea consumului de peste provenit din raul Bistrita;

c. restrictionarea accesului animalelor domestice in zona raului Bistrita;

d. restrictionarea utilizarii apei din raul Bistrita pentru animale si pentru irigarea cuturilor agricole;

e. avertizarea populatiei asupra faptului ca a avut loc o poluare a raului Bistrita si asupra masurilor mentionate anterior;

f. organizarea unor misiuni de monitorizare a masurilor dispuse anterior, prin SVSU.

5. Informarea operatorilor economici care detin exploatatii piscicole in acumularea Izvorul Muntelui cu privire la poluarea produsa pe raul Bistrita.

6. Prelevarea periodica de probe si analizarea acestora in laborator pentru a determina potabilitatea apei livrate populatiei. In cazul inregistrarii unor parametri necorespunzatori va fi informata de urgenta populatia si CJSU Neamt.

7. Asigurarea masurilor de mentinere a ordinii si linistii publice in UAT-urile vizate de prezenta hotarare.

Angajatii SGA Suceava s-au deplasat in zona obiectivului minier Lesu Ursului, platforma Isipoaie apartinand SC CONVERSMIN SA, pentru prelevari de noi probe de apa si alte constatari:

- au fost recoltate cinci probe de apa din aceleasi sectiuni prelevate si in data de ieri 13.05.2023;

- pe conducta de evacuare din incinta platformei miniere Isipoaia curgea apa de culoare caramizie, cu un debit redus fata de ziua precedenta.

SGA Suceava va continua monitorizarea calitatii r. Bistrita in zona incidentului.

Statia de Supraveghere a Radioactivitatii Mediului Piatra-Neamt, a probei de apa de suprafata, prelevata din r. Bistrita, comuna Borca, sectiunea Pod Lunca, determinarea activitatii specifice beta globale a probei de apa de suprafata imediate este sub limita de detectie, avand valoarea de < 0,25 Bq/l. (conform Ordinului MMP 1978/2010, valoarea de atentionare a activitatii specifice beta globale a apei de suprafata este de 2 Bq/l).

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

DIRECȚIA COMUNICARE